alexandrainst/scandi-wiki huggingface dataset:
Piggtinden

Piggtinden er eit fjell i den sørlege delen av Lyngsalpan i Troms og Finnmark. Det er 1505 moh og er grensepunkt mellom kommunane Balsfjord, Tromsø og Storfjord. Med ein karakteristisk pyramideform er Piggtinden ein av dei mest kjende fjelltoppane i fylket.

Piggtinden er ein vanskeleg topp for fjellklatrarar. Den første vinterklatringa var ikkje før i 1971. Piggtinden er også kjent frå Peter Wessel Zapffe si forteljing, «Fire korstog til Piggtind», i boka Barske Glæder, der han fortel om dei fire forsøka sine på å nå toppen.

Kjelde 
Denne artikkelen bygger på «Piggtinden» frå ,  den 23. juni 2012.

Bakgrunnsstoff 
«Et (av mange) korstog til Piggtind», frå turliv.no

Fjell i Troms og Finnmark
Fjell i Balsfjord
Fjell i Tromsø
Geografi i Storfjord
Lyngsalpan
Taylor Lautner

Taylor Daniel Lautner () er ein filmskodespelar frå Grand Rapids i Michigan i Sambandsstatane.

Filmar 
Taylor Lautner har spelt i Twilight-filmane, som Jacob Black.

Bakgrunnsstoff

USA-amerikanske skodespelarar
Folk frå Michigan
Berliet

Berliet er ein tidlegare fransk bilprodusent. Føretaket vart stifta av Marius Berliet i 1901. Fram til 1939 produserte Berliet for det meste luksusbilar, men frå 1946 vart lastebilar hovedproduktet. I 1967 vart Berliet kjøpt av Citroën og i 1975 vart føretaket overteke av Renault. I 1978 vart Berliet lagt saman med Saviem og i 1979 vart namnet endra til Renault Véhicules Industriels (no Renault Trucks) og etter 1980 vart ikkje Berliet-namnet nytta.

Tidlegare lastebilprodusentar
Tidlegare franske føretak
Tidlegare bilprodusentar
Eric Thorsell

Eric Thorsell () var ein svensk organisasjonsmann og aktivist aktiv i arbeidarrørsla, fråhaldsrørsla og i seksualopplysningsrørsla. Han arbeidde som jarnarbeidar ved jarnverket i Surahammar. 

Thorsell vart fødd som uekte son av ei tenestejente. Thorsell vart tidleg fråhaldsmann og IOGT-godtemplar, og fekk si «utdanning» gjennom den lokale IOGT-foreininga sitt bibliotek og eit vinterkurs på Brunnsviks folkhögskola. Politisk tilhøyrte han Socialdemokratarna og hadde òg kommunale verv som politikar.

Riksförbundet För Sexuell Upplysning 
Thorsell oppdaga tidleg at han var homofil og vart sterkt påverka av Elise Ottesen-Jensens seksualopplysningsarbeid som også inkluderte større samfunnsmessig aksept for homoseksualitet. Ottesen-Jensen oppmuntra han til å arbeida særskilt for homofile sine rettar, og vinteren 1931-32 fekk han med tilrådingsbrev frå Ottesen-Jensen høve til å besøka Instituttet for Seksualvitskap i Berlin, leia av pioneren for den tyske homorørsla, Magnus Hirschfeld. På 1930-talet prøvde han å starta eit svensk tidsskrift for homofile samt ei skandinavisk interesseforeining for det same. Han heldt 10. februar 1933 det som må ha vore eitt av dei første offentlege foredraga i Sverige om homoseksualitet, med tittelen Är de homosexuella rättslösa eller förbrytare?.

To veker seinare vart Riksförbundet För Sexuell Upplysning skipa, med Ottesen-Jensen som leiar. Thorsell engasjerte seg frå starten i opplysningsarbeidet generelt og homosaka spesielt. 

Thorsell engasjerte seg òg seinare i diskusjonar om homoseksualitet, og var involvert då den svenske homoorganisasjonen Riksförbundet För Sexuellt Likaberättigande vart skipa i 1950.

Kjelder
Denne artikkelen bygger på «Eric Thorsell» frå ,  den 23. juni 2012. 
 oppgav desse kjeldene: 
Söderström, Göran (1999). Sympatiens hemlighetsfulla makt. Stockholm: Stockholmia. ISBN 91-7031-095-5 
Thorsell, Eric og Fredrik Silverstolpe (1980). En homosexuell arbetares memoarer. Stockholm: Barrikaden. ISBN 91-85328-76-6 
Wolfert, Raimund: Svensk-tyske møter. Jernverskarbeideren Eric Thorsell ved Magnus Hirschfelds Institutt for seksualvitenskap og hans forbindelser til Berlin. I: Lambda Nordica - tidsskrift för homosexualitetsforskning, 6 (4), s. 37-53.
 

Svenske aktivistar
LHBT-historie
Saviem

Société Anonyme de Véhicules Industriels et d’Equipements Mécaniques (Saviem) er ein tidlegare fransk lastebil- og bussprodusent. Føretaket vart stifta i 1955, ved at Latil, Somua og lastebilavdelinga til Renault gjekk saman. I 1979 gjekk Saviem saman med Berliet og fekk namnet Renault Véhicules Industriels (i dag Renault Trucks). 

Tidlegare lastebilprodusentar
Tidlegare franske føretak
Renault Trucks

Renault Trucks er ein fransk lastebil- og varebilprodusent. Føretaket vart stifta i 1978, då Saviem og Berliet (som var eigd av Renault) gjekk saman til Renault Véhicules Industriels (RVI). I 2001 vart føretaket kjøpt av Aktiebolaget Volvo‎ og namnet vart endra til Renault Trucks. Renault eig i sin tur ein del av Aktiebolaget Volvo.

Histori 
Renault vart stifta av Louis Renault i 1998 for å produsera bilar. Dei fyrste lastebilar og bussane vart produserte i 1906. 
Den fystes lastebilen hadde ein tosylindra motor med eit slagvolum på 1,9 liter og effekt på 10 hk. Nyttelasten var på eit tonn. 
I 1909 kom det ein ny modell, med ein firesylindra motor og ein nyttelast på 3 tonn. Det kom òg ein større modell, med ein firesylindra motor med eit slagvolum på 6.1 liter og ei nyttelast på 5 tonn. Girkassen hadde fire harstigheiter og det var kjedeoverføring frå girkassen til drivhjula.  

Lastebilprodusentar
Franske føretak
Hallvard Kuløy

Hallvard Kåre Kuløy () var ein norsk forleggjar, UNICEF-medarbeidar og menneskjerettsforkjempar. Han var mellom anna direktør for UNICEF i Nepal (1972-78), UNICEF-direktør i Burma (1980-84) og Sør-Korea (1984-87). Kuløy var nær ven av Aung San Suu Kyi, ei tid budde ho og mannen Michael Aris hos Kuløy i Katmandu. Kuløy var også sentral i arbeidet med sikre å Nobels fredspris til Aung San Suu Kyi.

Referansar 

Folk frå Smøla
Mjölby kommun

Mjölby kommune ligg i det svenske lenet Östergötlands län. Administrasjonssenteret ligg i Mjölby.

Tettstader 
Mjölby kommune har sju tettstader.
I tabellen er innbyggjartalet frå 31. desember 2005.

Kjelder 
Denne artikkelen bygger på «Mjölby kommun» frå ,  den 24. juni 2012.  
 

 
Kommunar i Östergötlands län
Motala kommun

Motala kommun ligg i det svenske länet Östergötlands län, i det nordaustre hjørnet. Kommunen har grenser mot nabokommunene Vadstena, Mjölby, Linköping og Finspång i Östegötlands län. I nord grensar kommunen til Hallsberg og Askersund kommune i Örebro län. Administrasjonssenteret ligg i Motala.

Geografi 
Kystlinje mot innsjøen Vättern i vest. Skjergarden i Motalabukta er naturreservat. Elva Motala ström renn ut av Vättern og til innsjøen Boren sentralt i kommunen. Kommunen har eit kupert og skogskledd morenelandskap.

Riksväg 50 og Göta kanal går gjennom kommunen. Motala er knytt til det svenske jernbanenettet gjennom Godsstråket genom Bergslagen.

Tettstader 
Motala kommune har ni tettstader.
Folketala er frå 31. desember 2005.

Kjelder 
Denne artikkelen bygger på «Motala kommun» frå ,  den 24. juni 2012. 
 oppgav desse kjeldene:

Bakgrunnsstoff 
Offisiell heimeside for Motala kommune
Luca Toni

Luca Toni () er ein italiensk fotballspelar, som vart verdsmeister med Italia i 2006. Frå 2012 spelte han spiss for klubben Al Nasr i Saudi-Arabia.

Klubbspel 
Toni debuterte som 17-åring for Modena på nivå tre i italiensk fotball. 1996/97-sesongen prøvde han seg i Empoli, men fekk berre tre kampar. Dei to neste sesongane spela han på nivå tre att. I Fiorenzula utmerka han seg ikkje, derimot skåra han 15 seriemål for Lodigiani i 1998/99-sesongen. Dermed fekk han kontrakt med Serie B-klubben Treviso, for denne skåra han 15 gongar på 35 kampar i 1999/2000-sesongen.

Sommaren 2000 vart Toni overført til Vicenza og fekk dermed sin debut i Serie A. Etter ein sesong i Vicenza gjekk ferda vidare til Brescia, der han spela i to sesongar, saman med mellom andre Roberto Baggio.

Sommaren 2003 gjekk Toni til Palermo. Klubben vann den komande sesongen Serie B, mykje takk vere Toni sine mange nettkjenningar, til saman skåra han tretti mål i løpet av sesongen. Sesongen etter scora Toni tjue mål for klubben i Serie A. I juli 2005 vart han overført til Fiorentina for 10 millionar euro. I sin fyrste sesong for klubben frå Firenze vart han toppskårar i Serie A med 31 mål. Då var det gått nesten 50 år sidan ein spelar skåra meir enn 30 mål i Serie A i ein og same sesong. For denne bragda tildelte UEFA Toni Gullstøvelen for 2005/06.

Sommaren 2007 reiste Toni frå Italia for å spele for Bayern München. Her opplevde han å verte både tysk serievinnar og cupmeister i sin fyrste sesong. Hausten 2009 sleit han med å få speletid i Bayern, så frå nyår 2010 og ut sesongen spela han for AS Roma. Sommaren 2010 byrja han å spele for Genoa og skåra tre mål på 16 kampar, før han gjekk vidare til Juventus i januar 2011. Toni var knytt til Juventus til vinterpausen 2012 i italiensk fotball, han gjekk då vidare til den saudiske klubben Al Nasr.

Landslagspel 
Toni debuterte for Italia 18. august 2004 mot Island, og spela også 4. september mot Noreg. Italia vann kampen 2–1 og Toni skåra sigersmålet. Den 7. september 2005 skåra han hattrick då Kviterussland vart slått 4-1.

Toni var ein sentral spelar på Italia sitt lag som vart verdsmeister under VM 2006 i Tyskland. Han spela seks av dei sju kampane i turneringa, og kom med på allstar-laget. Mellom anna skåra han to mål i kvartfinalen mot Ukraina. Også i EM i fotball 2008 var han med i den italienske landslagstroppen, men spela ein einaste kamp i meisterskapen.

Toni spela sin siste landskamp i juni 2009. Han fekk 47 landskampar for Italia og skåra 16 mål.

Merittar 
 2006: Verdsmeister for Italia
 2008: Tysk seriemeister med Bayern München
 2008: Tysk cupmeister med Bayern München

Kjelder 
 Denne artikkelen bygger på «Luca Toni» frå , den 24. juni 2012.

Bakgrunnsstoff 

Italienske fotballspelarar
Bayern München-spelarar
Brescia-spelarar
Empoli-spelarar
Fiorentina-spelarar
Genoa-spelarar
Juventus-spelarar
Modena-spelarar
Palermo-spelarar
Roma-spelarar
Treviso-spelarar
Vicenza-spelarar
Spelarar i Fotball-VM 2006
Spelarar i Fotball-VM 2010
Marco Tardelli

Marco Tardelli, () er ein italiensk, tidlegare fotballsspelar og seinare trenar. Han var ein av dei sentrale spelarane på Italia sitt lag som vann VM-gull under VM i fotball 1982. Tardelli skåra mellom anna eitt av måla i finalen mot Vest-Tyskland. Gjennom ti års spel på Juventus var han med å vinne alle dei tre store cupane i europeisk fotball. Tardelli var ein drivande midtbanespelar som deltok både offensivt og defensivt. Etter si tid som aktiv har Tardelli arbeidd som trenar, mellom anna for det italienske U21-laget.

Klubbspel
Tardelli debuterte i 1972 i Pisa SC i Serie C og spela sidan i Serie B-klubben AC Como. I 1975 fekk han kontrakt med Juventus, der han hadde sine beste år som fotballspelar. Han vart fleire gongar italiensk serie- og cupmeister og var med å vinne høvesvis UEFA-cupen i 1977, Cupvinnarcupen i 1984 og Europacupen i 1985.

Etter ti år, 259 kampar og 34 mål, flytta Tardelli i 1985 frå Juventus for spel i Inter. Han spela to sesongar i Inter, før han avslutta som profesonell fotballspelar med ein sesong i FC St. Gallen i Sveits.

Landslagspel
År 1976 debuterte Tardelli for Italia under Enzo Bearzot mot Portugal. To år seinare var han med i Italias VM-lag som kom på fjerdeplassen under VM i Argentina. I 1980 var Tardelli med på laget som vart EM-firar på heimebane. 

Hans store stund på landslaget kom under VM 1982, då han var ein nøkkelspelar på det Italia som vann landets tredje VM-tittel. Tardelli vart på sett og vis matchvinnar då han i andre omgangen la på til 2-0, kampen enda med 3-1 til Italia over Vest-Tyskland. Langskotet hans utløyste vill glede; Tardelli sprang mot den italienske innbytarbenken bankande mot brystkassa og skreik «mål!, mål!». Han i  spela sin 81. og siste landskamp mot Noreg hausten 1985, ein kamp som overraskande enda med norsk siger 2-1. Tardelli var med i VM-tropppa 1986, men spela ikkje i meisterskapen.

Trenar
Tardelli har mellom anna vore trenar for AC Cesena, Italias U21-landslag, Inter og AS Bari. I 2000 leia han U21-landslaget til siger i den europeiske meisterskapen for ungdomslag. Han var ein kort periode landslagtrenar for Egypt. Sidan 2008 har han vore assistenten til landslagstrenar Giovanni Trapattoni for Irland.

Merittar
VM-gull i 1982
Vinnar av Europacupen 1985 med Juventus
Vinnar av Cupvinnarcupen 1984 med Juventus
Vinnar av UEFA-cupen 1977 med Juventus
Italiensk seriemeister 1977, 1978, 1981, 1982 og 1984 med Juventus
Italiensk cupmeister 1979 og 1983 med Juventus

Notar

Kjelder
Denne artikkelen bygger på «Marco Tardelli» frå ,  den 24. juni 2012.  
 

Italienske fotballspelarar
Italienske fotballtrenarar
Como-spelarar
Inter-spelarar
Juventus-spelarar
Pisa-spelarar
St. Gallen-spelarar
Spelarar i Fotball-VM 1978
Spelarar i Fotball-EM 1980
Spelarar i Fotball-VM 1982
Spelarar i Fotball-VM 1986
Reidun Brusletten

Reidun Brusletten () er  ein norsk tidlegare  lærer og politikar for KrF. Ho tok lærareksamen i 1959, arbeidde i skuleverket 1959–1999, og var medlem av kommunestyret i Nes 1975–1979 og 1991–1999. Reidun Brusletten var medlem av Buskerud fylkesting 1979–1991, av fylkesutvalet 1979–1983 og 1987–1991. I 1977-1981  var ho vararepresentant til Stortinget frå Buskerud. 

I 1993 kom ho med i Regjeringa Willoch som konsultativ statsråd for utviklingshjelp. Ho var utviklingsminister 1984–1986. Ho var medlem av Norsk kulturråd 2001–2004. Ved kommunevalet i 2011 vart ho på ny medlem av kommunestyret i Nes kommune.

Brusletten hadde ei rekkje verv i  KrF. Ho var mellom anna medlem i  sentralstyre 1985–1990. Ho har og hatt ei rekkje verv, offentlege og i organisasjonar

Kjelder

 
Denne artikkelen bygger på «Reidun Brusletten» frå ,  den 24. juni 2012.  

 

Norske utviklingsministrar
KrF-statsrådar
Statsrådar i Regjeringa Willoch
KrF-politikarar i Buskerud
Lokalpolitikarar i Nesbyen
Norske pedagogar
Folk frå Nes i Buskerud
Dzo

Dzo (tibetansk མཛོ་ mdzo) er ei kryssing av jak og tamkveg (sebukveg eller mongolsk kveg). Ordet «dzo» viser til eit hanndyr, medan hodyr blir kalla dzomo eller zhom. Det tibetanske namnet kan også transkriberast som «zho» og «zo«. Det mongolske ordet er khainag (хайнаг). 

Dzoar kan vera fleire ulike fargar, som kvite, grå, blakke eller brune eller svarte med kvite flekkar. Hodyr er fruktbare, medan hanndyr er sterile. Hybridstyrke gjer at dzoar er større og sterkare enn både jak og tamfe.
I både Mongolia og Tibet meiner ein også at dei gjev meir kjøt og mjølk enn opphavsdyra. Dzoar skil seg frå kveg ved at dei klarer seg godt i høge område, som jakar, men dei har betre lynne enn jakar. Ein bruker dei som trekk-, pakk- og ridedyr, til kjøt og mjølk.

Dzomo kan kryssast tilbake med både jak og kveg. Det finst derfor mange «reine» dyr av begge typar med arvemateriale frå den andre.

Kjelder
Denne artikkelen bygger på «Dzo» frå ,  den 24. juni 2012.

Bakgrunnsstoff

Husdyr
Storfe
Ridedyr
Giuseppe Bergomi

Giuseppe Bergomi () i Milano er ein italiensk, tidlegare fotballspelar som spela for Inter og vart verdsmeister med Italia under VM i fotball 1982 i Spania. Han spelte 81 landskampar og skåra seks mål i tida mellom 1982 og 1998. Bergomi var kjend som ein hardtspelande forsvarspelar, fyrst som sideback, seinare som midtstoppar.

Aktiv
Bergomi debuterte for Inter sesongen 1980/81, 17 år gammal. Han spela 19 sesongar i klubben. Gjennom desse åra var han med å vinne Serie A i 1989 og UEFA-cupen tre gongar.

Bergomi debuterte for Italia i ein vennskapslandskamp mot DDR i april 1982. To månader seinare var han med landslaget til VM 1982. I løpet av turneringa spela han seg inn i startoppstillinga, og spela både semifinalen og finalen. Italia vart verdsmeistrar etter 3-1 over Vest-Tyskland i finalen. Seinare spela han også i verdsmeisterskapane i 1986 og 1990, samt i EM 1988. Under VM 1990 på heimebane sikra han og lagkameratane italiensk bronsemedalje då dei vann 2-1 over England i bronsefinalen. Etter at han vart utvist i EM-kvalifiseringskampen mot Noreg i mai 1991, Noreg vann 2-1, gjekk det tre år før han atter spela landskamp for gli Azzurri. Overraskande fekk Bergomi plass i troppen til VM 1998.

Han la opp i 1999.

Merittar
VM-gull 1982 for Italia
VM-bronse 1990 for Italia
Vinnar av UEFA-cupen 1991, 1994 og 1998 med Inter
Italiensk seriemeister 1989 med Inter
Italiensk cupmeister 1982 med Inter

Bakgrunnsstoff

Kjelder
Denne artikkelen bygger på «Guiseppe Bergomi» frå ,  den 24. juni 2012.  
 

Italienske fotballspelarar
Inter-spelarar
Spelarar i Fotball-VM 1982
Spelarar i Fotball-VM 1986
Spelarar i Fotball-EM 1988
Spelarar i Fotball-VM 1990
Spelarar i Fotball-VM 1998
Gaetano Scirea

Gaetano Scirea () var ein italiensk fotballspelar frå Cernusco sul Naviglio i Milano-provinsen. Han vert særleg hugsa for sine 14 år på klubblaget Juventus og sine mange år som midtstoppar på det italienske landslaget, der han var med på å vinne VM i fotball 1982.

Klubbspel
Scirea spela for Atalanta frå 1972 til -74. Han debuterte i Serie A 24. september 1972 i kamp mot Cagliari. Sommaren 1974 vart han overført til Juventus, der han snøgt spela seg til fast plass i midtforsvaret. Allereie i sin fyrste sesong for klubben vart han seriemeister, seinare skulle han vinne seks fleire seriemeisterskap for Juventus. Gjennom desse åra var han også med å vinne alle dei tre europeiske klubbturneringane; UEFA-cupen, Cupvinnarcupen og Europacupen.

I 1987/88-sesongen mista Scirea plassen i fyrsteellevaren og la opp. Han hadde då spela 377 seriekampar og skåra 24 ligamål for Juventus, samt 85 europa-kampar og mange nasjonale cupkampar.

Landslagspel
Scirea fekk sin landslagsdebut for Italia i ein vennskapskamp mot Hellas den 30. desember 1975. Han var med i dei italienske landslagstroppane både til VM i fotball 1978, EM i fotball 1980 på heimebane, VM i fotball 1982 og VM i fotball 1986. Både i 1978 og 1980 vart Italia nummer fire. Under VM 1982 i Spania gjekk Italia heilt til topps, etter å ha slått Vest-Tyskland 3-1 i finalen. Han spela sin 78. og siste landskamp under VM 1986 i Mexico.

Merittar
VM-gull 1982 for Italia
Vinnar av Europacupen 1985 med Juventus
Vinnar av Cupvinnarcupen 1984 med Juventus
Vinnar av UEFA-cupen 1977 med Juventus
Italiensk seriemeister 1975, 1977, 1978, 1981, 1982, 1984, 1986 med Juventus
Italiensk cupmeister 1979 og 1983 med Juventus

Scirea omkom hausten 1989 i ei bilulukke i Skierniewice i Polen, medan han var på såkalla speidaroppdrag for Juventus.

Bakgrunnsstoff

Kjelder
Denne artikkelen bygger på «Gaeatano Scirea» frå ,  den 24. juni 2012.  
 

Italienske fotballspelarar
Atalanta-spelarar
Juventus-spelarar
Døde i trafikkulukker‎
Spelarar i Fotball-VM 1978
Spelarar i Fotball-EM 1980
Spelarar i Fotball-VM 1982
Spelarar i Fotball-VM 1986
Claudio Gentile

Claudio Gentile, () er ein italiensk tidlegare fotballspelar og seinare -trenar. Han var med på å vinne VM 1982 for Italia. Gentile spela 11 sesongar for Juventus, og var med på å vinne to europeiske turneringar, seks seriemeisterskap og to italienske cupmeisterskap.

Spelekarriere

Klubbspel
Gentile debuterte i 1971 på nivå fire i italiensk fotball for klubben Arona. Etter ein sesong gjekk han vidare til Serie B-klubben Varese. Også i denne klubben spela han ein sesong, og fanga interessa til toppklubben Juventus. Frå sommaren 1973 til 1984 spela han for Torino-klubben. Han hadde fast plass i midtforsvaret frå sommaren 1974, så å seie heile tida saman med Gaetano Scirea. Gjennom ti sesongar var han med å vinne Serie A seks gongar, UEFA-cupen 1977 og Cupvinnarcupen 1984, samt to italienske cupmeisterskap.

Sommaren 1984 gjekk Gentile over til Fiorentina, der han spela nye tre år i Serie A, før han la opp i 1988 etter ein siste sesong i Serie B-klubben Piacenza.

Landslagsspel
Gentile aksla den italienske landslagstrøya fyrste gongen i 1975. Han var med i tre internasjonale turneringar på rad: VM i fotball 1978, EM i fotball 1980 og VM i fotball 1982. Italia vart nummer fire både i 1978 og på heimebane i 1980. Under VM 1982 i Spania gjekk Italia heilt til topps. I mellomrunden slo Italia ut både Braisl og Argentina. I dei to oppgjera fekk Gentile i oppgåve å passe på høvesvis argentinaren Diego Maradona og brasilianaren Zico, oppgåver som den hardtspelande Gentile lukkast med. I finalen vann Italia over Vest-Tyskland med 3-1.

I 1984 spela Gentile sin 71. og siste landskamp, ein einaste gong kom han på skåringslista for Italia.

Merittar
VM-gull 1982 for Italia
Vinnar av Cupvinnarcupen 1984 med Juventus
Vinnar av UEFA-cupen 1977 med Juventus
Italiensk seriemeister 1975, 1977, 1978, 1981, 1982 og 1984 med Juventus
Italiensk cupmeister 1979 og 1983 med Juventus

Trenar
Mellom 2000 og 2006 var Gentile trenar for Italias U21-landslag, som i 2004 vann europameisterskapen for ungdomslandslag. Han leia også Italias OL-lag som eit par månader seinare erobra bronsemedaljane under sommar-OL 2004 i Athen, mange av spelarane var med i begge turneringane.

Bakgrunnsstoff

Kjelder
Denne artikkelen bygger på «Claudio Gentile» frå ,  den 24. juni 2012.  
 

Italienske fotballspelarar
Fiorentina-spelarar
Juventus-spelarar
Piacenza-spelarar
Spelarar i Fotball-VM 1978
Spelarar i Fotball-EM 1980
Spelarar i Fotball-VM 1982
Alstrup

Alstrup er eit dansk stadnamn og slektsnamn.

Stader
Alstrup i Alstrup Sogn i Vendsyssel)
Alstrup i Besser Sogn
Alstrup i Brarup Sogn
Alstrup i Himmerland
Alstrup i Mariager Sogn
Alstrup i Naur Sogn
Alstrup i Rubjerg Sogn

Kjende namneberarar
 Niels Griis Alstrup Dahl (17781852), norsk prost og politikar
 Niels Alstrup (18201906), norsk prest og ordførar
 Carl Marius Alstrup (18771942), dansk skodespelar og songar

Danske slektsnamn
Danske stadnamn
Söderköpings kommun

Söderköping er ein kommune i det svenske lenet Östergötlands län. Administrasjonssenteret ligg i Söderköping.

Tettstader
Söderköping kommune har fem tettstader.
Innbyggjartalet i tabellen er per 31. desember 2005.

Kjelder
Denne artikkelen bygger på «Söderköping kommune» frå ,  den 25. juni 2012.  
 

Kommunar i Östergötlands län
Vadstena kommun

Vadstena kommun ligg i det svenske länet Östergötlands län. Administrasjonssenter ligg i Vadstena.

Tettstader
Vadstena kommune har to tettstader.
Innbyggjartalet i tabellen er per 31. desember 2005.

Vadstena kommune vart grunnlagt 1. januar 1971 gjennom samanslåinga med Hovs församling frå Folkunga landskommun. Blokk-kommunen vart ferdig 1. januar 1974 då Vadstena kommune vart ein del av Motala kommune. Samarbeidet i den nye kommunedanninga gjekk derimot dårleg og alt i 1980 vart Vadstena kommune igjen sjølvstendig, med to forsamlingar av Aska kommune

Vadstena kloster
I Vadstena by, eit kultursentrum frå mellomalderen ligg òg Vadstena kloster planlagt og teikna av den heilage Birgitta og som vart innvigd i 1384. Klostret vart sterkt favorisert av kongehuset og vart ganske raskt det fremste andelege senteret i Sverige og den største jordeigaren i landet.

Den mannlege avdelinga til klosteret bestod til 1555 då brørne vart gjort anten til prester eller til leger. Den kvinnelege delen bestod til og med 1595 då dei siste medlemmane vart fordrivne til Polen av kong Karl IX.

Kjelder
Denne artikkelen bygger på «Vadstena kommune» frå ,  den 25. juni 2012.

Bakgrunnsstoff

 
Kommunar i Östergötlands län
Nyttelast

Nyttelast er maksimal masse eit køyretøy kan lasta. Det er med andre ord differansen mellom totalmassen og massen til køyretøyet utan last. For køyretøy med tilhengar vert nyttelasta rekna ut separat for trekkvogna og tilhengaren. 
Det er aksellasta som vert regulert av myndigheitene, så nyttelasta lyt fordelast slik at maksimal aksellast ikkje vert for stor. 

Dei som transporterer gods er ansvarlege for at tillate akseltrykk ikkje vert overstige og myndigheitene ilegg dugeleg bøter for overlast. For å gjera det lettare å utnytta nyttelasta til køyretøyet utan å overstiga tillate akseltrykk vert massen til ulike typar varer ofte ført opp på emballasjen  av produsenten. Bileigaren er ansvarleg for å fordela nyttelasta slik at tillate aksellast ikkje vert overstige på nokon av hjulgangane. For nokre typar last, som tømmer, grus og stein, kan det vera vanskeleg å vurdera massen til lasta.

Sjå og 
 Aksellast

Lastebilar